VARAAIT
Tere tulemast "Varaaita"!
Paljudel meist on tulnud ette olukordi,
kus Jumal on meiega rääkinud ühel või teisel moel.
See on võinud juhtuda mingi olukorra kaudu elus,
looduse keskel, kellegi kaudu või Piibli Sõna kuuldes.
Aga sa mäletad seda.
Võib-olla on see olnud suurim sündmus su elus koos Jumalaga.
Mäletan oma elustki juhtumeid, kus Jumal on kõnetanud võimsalt.
Ei keegi ega miski ei saa võtta minult neid kogemusi.
Ükskord olime salakaubana vedamas Piibleid
åhte riiki meie piiride lähedal.
Läksime väikese autoga,
kuhu ei mahtunud palju inimesi ega ka bensiini.
Bensiinipaagis olid lisaks ka Piiblid ja muud kirjandust.
Meil pidi olema kaasas lisakanister.
Sõitsime siis läbi selle piiranguid täis ja diktaatorliku maa,
kus kohalik politsei ehk miilits kontrollis pidevalt öiseid sõitjaid.
Kuna meil oli väga vähe bensiini,
seiskus me pisike Fiat 40km enne Tallinnat.
Sadas lund ja me olime keset pimedust.
See juhtus minu sõidukorra ajal ja mind valdas hirm.
Panin silmad kinni ja palvetasin:
"Kallis Jumal, kallis Jeesus,
kui sa kunagi oled mind kuulnud, siis aita nüüd!"
Kui olin öelnud selle palve, vaatasin peeglisse
ja nägin taga paistvat valgust.
Üks vana Volga sõitis meie ette ja sealt astus välja rõõmus eestlane,
küsides: "Mis teil juhtus?" Ma ei oska seda eesti keeles öelda.
Vastasin, et meil sai bensiin otsa.
"Mul on just kanistris varu bensiini. Millise oktaaniarvuga? Oktaan 72."
Ütlesin, et meile käib 92, aga proovime seda 72-te.
Siis ta kallas kanistrist bensiini - kallas ja kallas,
samas kui mulle meenus, et sinna ei mahu eriti,
sest seal on palju Piibleid.
Ütlesin, et aitäh, aitab küll. - Noh, paneme ikka täis!
Ütlesin: "Aitäh, aitab!"
ja tõstsin kanistri ta käest niimoodi üles,
et see ei ujutanud üle ja siis asusime teele.
Sõber pani paagi kinni, kanistri Volga pagasnikusse
ja sõitis minema.
Mõtlen siiamaani, kas see oli inimene või ingel?
Oli aktsendiga rääkiv ingel, tõesti.
Saime selle bensiiniga sõidetud 40km, 100 m jäi Viru hotelli parklast puudu.
Lükkasime selle väikse Fiati sinna parklasse.
Kogesin, et see oli üks paljudest olukordadest,
kus Jumal vastas, kuulis ja rääkis eesti mehe kaudu.
Keegi ei saa minult võtta seda kogemust.
Ka mitte neid olukordi, kus Jumal on tõstnud esile sõna Piibli kaudu.
Nii, et ma tean, et Jumal on just mulle rääkinud.
Ühe raske olukorra keskel tõi Jumal sellise sõna esile.
Tagantjärele mõeldes saan aru, et see oli selles olukorras just mulle
Seda teab ja tunneb, kui Jumal millegi kaudu räägib.
Tahan tõsta esile üht isikut Uuest Testamendist,
kes kuulis Jumala kõnetust väga erilisel viisil.
Tere tulemast meiega "Varaaita"!
VARAAIT
Luukas kirjutab,
kuidas Jeesus võttis kaasa Peetruse, Johannese ja Jaakobuse
ning tõusis mäele palvetama.
Palvetamise ajal Ta näoilme muutus
ja Tema riided muutusid kiirgavalt valgeks.
Ja ennäe, kaks meest kõnelesid Jeesusega,
need olid Mooses ja Eelija,
kes kirkuses ilmudes rääkisid tema eluotsast,
sellest, mis tal Jeruusalemmas tuli täide viia.
Peetrus, Johannes ja Jaakobus nägid hetkeks seda kirkust,
millest kõik Jumala omad saavad kord osa peale seda aega.
Jüngrite eest eemaldati nagu ajakardin.
Nad nägid kahte varem elanud jumalameest
ajamas Jeesusega juttu.
Mooses on Vana Testamendi suurkuju,
kelle kaudu Jumal andis Iisraeli rahvale käsud ja seadused.
Eelija esindas aga prohveteid,
kelle kaudu Jumal tegi rohkem imesid, kui ühegi teise prohveti kaudu.
Jutuajamise teemaks neil kolmel seal mäel -
Jeesusel, Moosesel ja Eelijal,
oli Jeesuse lähenev kannatus ja ülestõusmine.
Kuigi Peetrus sõpradega ei saanud eriti aru, mis juhtus,
kinnitas see hiljem tema Jumala usaldamist.
See kogemus kujunes tema elu tähelepanuväärseimaks sündmuseks.
See oli talle suursündmus.
Luukas jätkab nii:
"Aga Peetrus ja tema kaaslased olid suikunud raskesse unne.
Ent virgudes nägid nad Jeesuse kirkust
ja neid kahte meest tema juures seismas.
Ja see sündis, et kui need mehed tema juurest olid lahkumas,
ütles Peetrus Jeesusele: Õpetaja, siin on meil hea olla,
teeme õige kolm lehtmaja: ühe sinule ja ühe Moosesele ja ühe Eelijale.”
Ta ei teadnud, mida ta ütles.
Kujuta ennast ette jüngrite asemel.
Kujuta ette, et oled läinud mäele
ja äkki Jeesuse välimus hakkab muutuma
ning temaga vestleb kaks isikut, keda sa hästi tunned:
Mooses ja Eelija.
Kuidas küll need mehed magama jäid?
Oli see nüüd nii ulmeline?
Oleks arvanud, et kutid püsivad ärkvel!
Kuid miks nad jäid keset sellist tippsündmust magama?
Pole imestada, kui inimesed jäävad kirikus magama.
Sellises olukorras magama jääda? Pole võimalik.
Võib-olla olid nad päevatoimingutest väsinud,
või väsinud ehmatusest ja üleelamistest...Ma ei tea.
Igal juhul ärkasid nad unest ja nägid sama olukorra jätkumist.
Miks Luukas mainis jüngrite uinumist?
Usun, et sellega tahetakse esile tuua seda,
et tegemist ei olnud hallutsinatsiooni -ega nägemusega,
vaid reaalse olukorraga, mis jätkus peale uinakutki.
Nähtamatu ja nähtav maailm kohtusid teineteisega
ja on võrdselt nähtavad ja reaalsed.
Vaimsed asjad ei kuulu ainult usuga seotud reaalsusesse,
vaid ka siia ja praegu.
Kuigi me ei mõista neid asju täielikult ja need väsitavad meid,
ei muuda see neid vähem õigeks.
Kui Peetrus unest ärkas, nägi ta koos teistega,
et kaks tegelast üritavad lahkuda.
Nad kartsid, et see olukord ei kesta edasi.
Peetruse suust kostus midagi sellist, mida ta hiljem võis kahetseda.
Oled sa olnud olukorras, kus sa oled juhuslikult öelnud midagi kummalist?
Lihtsalt selle nimel, et polnud midagi muud öelda?
Tahtsid mõjutada kedagi?
Mäletan, kui olin armunud -
olen praegugi armunud oma abikaasasse,
aga siis olin kohe pühendunult armunud.
Kord purskas mul toitu suust lauale. Punastasin, ega osanud midagi öelda.
Ütlesin mõttetuid asju.
Kindlasti on sinu suustki tulnud midagi sellist,
mis hiljem on tundunud mõttetu ja piinlik.
Äkki mõni hädavale või mõni rumalus,
mille kohta kõik teavad, et see küll tõsi pole, see on mõttetu.
Peetrusel tuli ka midagi sellist suust välja.
Ta ütles: "Õpetaja, on hea, et oleme siin."
See pole algtekstiga kooskõlas.
Vana piiblitõlge ütleb paremini: "Meil on siin hea olla."
See sarnaneb rohkem algtekstiga.
"Teeme siia kolm lehtmaja:
ühe Sulle, ühe Moosesele ja ühe Eelijale."
Kellele selline asi pähe tuleb?
Mõtle!
Peetrus võis tahta seda olukorda pikendada,
ta ei tahtnud pöörduda tagasi tavalisse argipäeva
ja uudishimu pani teda tegema midagi, mis pidurdas
nende kahe Vana Testamendi keskse kuju lahkumist.
Teisalt, tagantjärgi mõeldes polnudki sellel tähtsust,
mismoodi Peetrus kõlas.
Peaasi oli saada olla kirgastunud Jeesuse lähedal.
Sest seal on alati hea olla.
Ega siis neilgi mõttetustel, mis meil kogemata suust välja tulevad
või kui mõttetud välja paistame, järgides Jeesust,
pole kuigi suurt tähtsust.
Mõnede arvates on see igal juhul mõttetu.
Peaasi, et saame olla päriselt Jeesuse lähedal.
Kui Peetrus veel rääkis (huvitav, kõik juhtus väga kiiresti) -
teised alles ärkasid, Peetrus rääkis
ja samas Mooses ja Eelija seisid seal ning pilv ümbritses neid.
Aga kui ta seda ütles, tekkis pilv ja varjas nad,
nemad aga kartsid pilve sisse jäädes.
Ja pilvest kostis hääl:
"Minu äravalitud Poeg, teda kuulake!”
Ja kui see hääl oli kostnud, selgus, et Jeesus oli üksi.
Ja nemad vaikisid
ega kuulutanud neil päevil kellelegi midagi sellest, mida olid näinud.
Tekst lõpeb sellega, et nad nägid Jeesust üksi olevat.
Pilv tähendas Vanas Testamendis Jumala ligiolu sümbolit.
Näiteks, kui Mooses oli mäel saamas 10't käsku ja muid seadusi,
laskus Issanda kirkus sellele mäele ja pilv kattis seda 6 päeva.
7-ndal päeval hüüdis Jumal pilvest. Vt 2 Moosese 24:16
Pilv on üks Jumala ligiolu sümbolitest.
Jüngrid ei näinud seal mäel isegi Jeesust,
rääkimata Moosesest ja Eelijast.
Sest pilv kattis neid.
Nad kuulsid ainult häält.
Mida Jumal neile ütles?
Jumal tõstis Jeesust esile.
Mõtle, ei miskit muud.
Jumal oleks nagu öelnud: "Teie tähelepanu olgu sellel mehel.
Nüüd kuulate Teda!"
Vana Testamendi esindajad, seadus ja prohvetid olid tunnistamas,
kui Jumal andis tunnustust oma Pojale ja ütles: "Kuulake seda meest!"
Sellepärast peame meiegi Teda kuulma.
Jumal on meid selleks kutsunud.
Jumala kõne kirkaim tundemärk on see,
et see austab alati Jeesust.
Kus Jumal räägib, tuuakse seal ikka esile Jeesust.
Kui kuskilt jätta Jeesus välja, pole seal ka Jumalat.
Mäel kogetu jättis sügava jälje nende kolme jüngri eludesse.
Nad ei rääkinud sellest kellelegi pikka aega,
kuid hiljem ehitas Peetrus kõik oma tunnistused
selle kogemuse peale.
Ta ütles nii:
"Meie Issanda Jeesuse Kristuse väest ja tulemisest
ei ole me teile teatanud mingeid targutavaid müüte jäljendades,
vaid me oleme oma silmaga näinud Tema suurust.
Sest Ta sai au ja kirkust Jumalalt Isalt,
kui ilmvõrratult kirkuselt kostis Talle hääl:
See on minu armas Poeg, temast on mul hea meel!”
Ja seda häält me kuulsime tulevat taevast,
kui me olime koos temaga pühal mäel."
2 Peetruse 1ptk.
Peetrus viitab mingitele sel ajal liikvel olnud
nutikalt sepitsetud juttudele, mida valeõpetajad levitasid.
Nendega püüti küsitavaks muuta Jeesuse tõelist elumuutvat väge
ja Tema peatset tagasi tulemist.
Kristuse evangeelium ei põhine inimeste poolt väljamõeldule,
kummalistele kogemustele või müütidele.
Evangeelium Jeesusest põhineb Jumala antud ilmutustele iseendast.
Siinkohal viitabki Peetrus nendele sündmustele seal mäel.
Ta ei viita oma kogemusele, vaid kirjeldab lihtsalt juhtunut.
Nad nägid Jeesuse kirkust, Jumalikku majesteetlikkust.
Nad taipasid, et Jeesus ongi Vana Testamendi Messias.
Veendumus Kristuse kirkusest ja jumalikkusest veenis Peetrust
Tema lepistustöö piisavusest.
Peetruse evangeelium ja tunnistus
põhinesid ajaloolisel, käegakatsutaval tõel,
mitte inimlikele teooriatele või inimeste ettekujutustele.
Vaid ta ütles: "Me nägime ise, et see on tõsi.
Jumal rääkis meiega ja me teame, see on ajalooline tõde.
Kui te mind ei usu, uskuge vähemalt Jumalat.
Me nägime Jumalat ja kuulsime Tema häält!"
Ristiusku eristab kõigist muudest usunditest tema ajalooline taust.
Meie usk ei põhine jutustustel, teooriatel või kogemustel,
vaid meie pääste toetub Temale,
kes tegelikult sündis, suri ja tõusis üles ning läks taevasse,
tulles kord tagasi ja mõistes kohut kõigi üle.
Evangeelium, meie pääste, põhineb Tema kõnedel ja ilmutustel.
Ja Ta räägib ikka veel.
Peetrus jätkab nii:
"Ja nii on meil midagi kindlamat prohvetisõnast
ja te teete hästi, kui panete tähele seda nagu lampi,
mis paistab hämaras paigas, kuni päev hakkab hahetama
ning koidutäht tõuseb teie südameis."
Siin käsitleb Peetrus seda kogemust seal mäel.
Ta on öelnud, et see on tõsi -
me nägime ja kuulsime, mida Jumal ütles ja see on tõsi.
Isegi, kui te ei usu seda, uskuge Piibli Sõna.
Peetrus käsitleb siin seda, millele me tegelikult loodame.
Kas oma kogemusele või Jumala Sõnale?
Prohvetliku sõna all mõistab Peetrus siin Vana Testamenti.
Kuidas tuleks seda mõista?
Seda suurem on meie usk.
Ütleb see nii, et me oleme kogenud seda,
kuid me loodame Piibli Sõnale ja võime tugevamalt uskuda,
sest me oleme kogenud seda seal mäel?
On see nii, et meie kogemus võimendab prohvetite ja Piibli sõnu?
Ja näitab, et see on tõsi?
Või mõtles Peetrus seda,
et meie kogemusest veelgi kaalukama tähtsusega
on prohvetlik sõna?
Ehk siis, kui te ei usu sellesse meie poolt kogetusse
ja et me nägime ja kuulsime Teda,
siis uskuge Vana Testamendi prohveteid.
Nemadki tunnistavad Jeesuse olevat Messias.
See viimane võimalus on minu arust tõenäolisem.
Juudid pidasid prohveteid Vana Testamendi tõe mõõdupuuks.
Peetrus ütleb nendes salmides nii:
"Ma meenutan teile tõde, mida me ise pole välja mõelnud,
me ise nägime ja kuulsime Jumalat seal mäel
ja lisaks kõigele räägivad pühad kirjadki Temast!
Ja need tunnistavad, et meie poolt kogetu on tõsi."
See on väga aktuaalne teema ka tänapäeval.
Milline roll on Piiblil meie usuteel?
Kas meie kogemus Jumalast on tõe mõõdupuu?
Või on see Jumala Sõna? See on äärmiselt tähtis.
Jumala Sõna, Piibel on nagu tõrvik, mis särab pimeduses.
Me kulgeme selle tõrviku valguses siin aja öös.
Seetõttu kõik hääled, juhatused, soovitused ja Püha Vaimu sosinad
tuleb läbi katsuda Jumala enda Sõnaga.
Ise olen kogenud seda,
et meie kogemused võimendavad meie usku Jumala Sõnasse.
Samas katsub Jumala Sõna meie kogemused läbi.
Oma elustki on võtta kogemus, mida keegi ei saa minult ära võtta.
Oli väga raske olukord ja ma mõtlesin, et ega ma nüüd rumalasti ei teinud?
Jäime naisega samal ajal töötuks ja meil oli 4 alaealist last.
Kuidas me ikka ära elame?
Olin küll kogenud Jumala juhtimist ja selle järgi toiminud,
aga ühel ööl tundus,
et kõik varises kokku ja et olin olnud rumal.
Võtsin siis Piibli, laskusin põlvili voodi äärde
ja palvetasin:
"Kallis Jumal, kui oled kunagi rääkinud,
siis räägi nüüd!"
See oli südeme põhjast tulnud ohe.
Ma ei ole nii tõsiselt peaaegu kunagi palvetanud.
Kui oma silmad avasin, tuli mu silme ette piiblitekst:
"Mina olen avanud ukse, mida keegi ei saa sulgeda."
Sul on vähe jõudu...
Siis purskasin nutma ja tajusin, et nüüd Jumal räägib.
Jumal rääkis otse mulle, lohutas ja julgustas mind.
Peale seda ei olnud mul enam ühtki unetut ööd nende otsuste tõttu.
Keegi ei saa seda kogemust minult võtta.
Ikkagi ei saa ma öelda, et kõik peaksid samamoodi kogema,
kuid ma võin öelda, et Jumala Sõna võib saada aktuaalseks nii,
et Jumal tõstab Piiblist esile midagi, mis on väga isiklik.
Nii isiklik, et keegi ei saa seda sinult võtta.
Jumala Sõna kõnetab meid ja Püha Vaim tõstab asju esile.
Ei tea, milliseid sarnaseid kogemusi sinu elus on olnud,
aga need peaks Jumala Sõna abil järgi katsuma.
Lohutab vast see, et keegi ei saa väita seda valeks,
kui see on Piibliga kooskõlas.
Jumal räägib meile igaühele, Ta tahab rääkida.
Ta tahab, et me oleks avatud ega sulgeks kõrvu Tema häälele.
VARAAIT
Jumal tahab meiega rääkida.
Jumal tahab meid peatada, julgustada ja pakkuda meile tuge.
Ta tahab sulle rääkida nii, et leiaksid kindlustunde Jeesuses.
Tema kuulamiseks peame võtma aja maha
ja vaigistama kõik segavad hääled.
Ta tahab kirgastada Jeesust.
Ta ei taha midagi muud nii palju, kui näidata sulle,
mida Jeesus on teinud sinu eest.
Et Jeesus saaks sinu elus nii suureks,
et sarnaselt jüngritele sa ei näeks midagi muud peale Jeesuse.
Palvetame koos!
Tänud Jeesus, et Sa kõnetad meid.
Palun, et Sa kõnetaks igat südant,
kes seda saadet vaatavad või kuulevad.
Räägi nii, et me mõistame
ja anna Issand meile ka see Piibli abil järele katsuda.
Tänan, et Sa ei jäta meid üksi ja et Sa ei ole tumm, vaid räägid.
Sa juhid meid ja Sa vastad meie palvetele.
Tänud, Jeesus, et keegi ei saa meilt võtta neid kogemusi.
Issand, ma palun, et räägiksid sellegi kaudu.
Räägiksid nii, et me avaneks kuulma, mida Sa räägid.
Jeesuse nimel, aamen.
Tänud, et olid "Varaaidas".
Me jätkame jälle 2 nädala pärast uute osadega.
Soovides toetada selle saate tegemist, helista 900 1777 (7 eur)
Võid toetada ka panga kaudu.
2 nädala pärast jätkame uute osadega Sinnani aga rohkelt õnnistusi!
Kohtumiseni!
Tõlge: Kuno Kivikink